**OBRTNIČKA ŠKOLA ZA OSOBNE USLUGE**

**Savska cesta 23, Zagreb**

**Tel: 01/ 4886-180**

**Mail: prva.obrtnicka@gmail.com**

Na temelju članka 22. stavka 6. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17., 68/18., 98/19, 64/20, 151/22, 155/23 i 156/23) objavljuje:

**N A T J E Č A J**

**za upis učenika u I. razred za školsku godinu 2024./2025.**

U I. razred srednje škole učenici se upisuju u skladu s Odlukom o upisu učenika u I. razred srednje škole u školskoj godini 2024./2025. (KLASA: 602-03/24-06/00004; URBROJ: 533-05-24-0008 od 13. svibnja 2024.godine) i Pravilnika o elementima i kriterijima za izbor kandidata za upis u I. razred srednje škole (KLASA:032-03/14-05/00111; URBROJ:533-25-15-0009 od 29. travnja 2015.god.), Pravilnika o izmjenama i dopunama Pravilnika o elementima i kriterijima za izbor kandidata za upis u I. razred srednje škole (KLASA:602-03/17-06/00053; URBROJ:533-25-15-0001 od 09. svibnja 2017.god.) te Pravilnika o izmjenama i dopunama Pravilnika o elementima i kriterijima za izbor kandidata za upis u I. razred srednje škole (Klasa: 011-02/22-01/00017, URBROJ: 533-09-22-0001, od 28. ožujka 2022.).

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2024./2025. prijavljuju se i upisuju elektroničkim načinom putem mrežne stranice Nacionalnoga informacijskog sustava prijava i upisa u srednje škole www.upisi.hr (NISpuSŠ), u skladu s postupcima opisanim na mrežnoj stranici [https:// srednje.e-upisi.hr](https://srednje.e-upisi.hr/).

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu na način opisan na mrežnoj stranici [https:// srednje.e-upisi.hr](https://srednje.e-upisi.hr/).

Učenici koji se žele upisati u I. razred srednje škole u školskoj godini 2024./2025., a stekli su svjedodžbe koje nisu izdane u Republici Hrvatskoj dužni su pokrenuti postupak priznavanja završenoga osnovnog obrazovanja. Na temelju Zakona o priznavanju inozemnih obrazovnih kvalifikacije (NN 69/22) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi školska ustanova u koju se podnositelj zahtjeva upisuje.

Učenici i ostali kandidati mogu zbog netočno unesenih zaključnih ocjena iz nastavnih predmeta, podataka na temelju kojih se ostvaruju dodatna prava za upis ili osobnih podataka najkasnije do 08.07.2024.g. za ljetni upisni rok, odnosno 23.08.2024. za jesenski upisni rok, podnositi prigovore usmeno onome koji je unio podatke (razredniku u osnovnoj školi ili Središnjem prijamnom uredu). U slučaju da netočni podaci nisu ispravljeni kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

Na temelju ukupnoga rezultata kandidata utvrđuje se ljestvica poretka kandidata za upis i objavljuje na mrežnoj stranici Nacionalnoga informacijskog sustava prijava i upisa u srednje škole (NISpuSŠ).

**Učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta (dokazivanje zdravstvene sposobnosti, sklapanje ugovora o naukovanju i sl.) te učenici koji su ostvarili dodatna prava za upis, ostvaruju pravo upisa u srednju školu u školskoj godini 2024./2025. nakon dostave navedenih dokumenata u rokovima utvrđenim u slijedećim tabelama, što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici poretka.** **Učenici koji ne dostave navedenu dokumentaciju u propisanim rokovima gube pravo upisa ostvarenog u ljetnom upisnom roku te se u jesenskom roku mogu kandidirati za upis u preostala slobodna upisna mjesta.**

**Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr) koji je dužan dostaviti (učenik osobno ili njegov roditelj/skrbnik) u srednju školu u koju se upisuje u rokovima utvrđenim u slijedećim tabelama.**

|  |  |
| --- | --- |
| **LJETNI UPISNI ROK - OPIS POSTUPKA** | **DATUM** |
| **Početak prijava u sustav** | **27.05.2024.** |
| Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 27.05. - 24.06.2024. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 27.05. - 14.06.2024. |
| Kandidati s teškoćama u razvoju prijavljuju se u uredima državne uprave u Županiji odnosno u Gradskom uredu za obrazovanje, sport i mlade Grada Zagreba te iskazuju svoj odabir liste prioriteta redom kako bi željeli upisati obrazovne programe  Registracija kandidata s teškoćama u razvoju izvan redovitog sustava obrazovanja RH | 27.05. - 14.06.2024. |
| Završetak registracije kandidate izvan redovitog sustava obrazovanja RH | 24.06.2024. |
| Zatvaranje mogućnosti odabira kandidata s teškoćama u razvoju | 14.06.2024. |
| Upisno povjerenstvo Ureda državne uprave unosi navedene odabire u sustav NISpuSŠ za kandidate s teškoćama u razvoju | 27.05. – 21.06.2024. |
| Rangiranje kandidata s teškoćama u razvoju sukladno listama prioriteta | 27.06.2024. |
| Smanjenje upisnih kvota razrednih odjela pojedinih obrazovnih programa za kandidate s teškoćama u razvoju | 28.06.2024. |
| **Početak prijava obrazovnih programa** | **28.06.2024.** |
| Provođenja dodatnog ispita provjere znanja stranog jezika temeljem prethodnog pisanog zahtjeva (u Obrtničkoj školi za osobne usluge) dostavljenog najkasnije do 21.06.2024.g. do 12,00 sati za učenike s teškoćama u razvoju odnosno do 01.07.2024.g. do 12,00 sati za sve ostale učenike - za kandidate koji ga nisu učili u osnovnoj školi, a biraju ga kao prvi strani jezik | - 24.06.2024. u 10,00 sati za učenike s teškoćama u razvoju    - 02.07.2024. u 10,00 sati za sve ostale učenike |
| Rok za dostavu dokumentacije redovitih učenika u osnovnu školu (stručno mišljenje HZZ-a i ostali dokumenti kojima se ostvaruju dodatna prava za upis) | 28.06. – 04.07.2024. |
| Unos prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 08.07.2024. |
| Brisanje s lista kandidata koji nisu zadovoljili preduvjete | 05.07.2024. |
| Završetak prijava obrazovnih programa  Početak ispisa prijavnica u osnovnim školama | 08.07.2024. |
| Krajnji rok za zaprimanje potpisanih prijavnica (učenici donose razrednicima u osnovnim školama, a ostali kandidati šalju prijavnice Središnjem prijavnom uredu); | 09.07.2024. |
|  |
| Brisanje s lista kandidata koji nisu zadovoljili preduvjete ili dostavili prijavnice |
| **Objava konačnih ljestvica poretka** | **10.07.2024.** |
| Dostava dokumenata koji su uvjet za upis u određeni program obrazovanja srednje škole  (liječnička svjedodžba medicine rada, ugovor o naukovanju učenika i ostali  dokumenti kojima su ostvarena dodatna prava za upis)  Dostava potpisanog obrasca o upisu u I. razred srednje škole (upisnice) u srednju školu u koju se učenik upisao | **10.07.2024. od 13:00 do**  **17:00 sati**  **11.07.2024. od 8:00 do**  **16:00 sati**  **12.07.2024. od 8:00 do**  **16:00 sati** |
| Objava okvirnog broja slobodnih mjesta za jesenski rok | 15.07.2024. |
| Službena objava slobodnih mjesta za jesenski upisni rok | 09.08.2024. |

|  |  |
| --- | --- |
| **JESENSKI UPISNI ROK - OPIS POSTUPKA** | **DATUM** |
| Početak prijava kandidata u sustav i prijava obrazovnih programa | 19.08. - 23.08.2024. |
| Registracija kandidata s teškoćama u razvoju izvan redovitog sustava obrazovanja RH | 12.08. - 14.08.2024. |
| Završetak registracije kandidate izvan redovitog sustava obrazovanja RH  Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 19.08.2024. |
| Kandidati s teškoćama u razvoju prijavljuju se u Uredima državne uprave u županiji odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe.  Upisna povjerenstva Ureda državne uprave odnosno Gradskog ureda za obrazovanje, sport i mlade unose navedene odabire u sustav NISpuSŠ  Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 12.08. - 14.08.2024. |
| **Rangiranje kandidata s teškoćama u razvoju sukladno listama prioriteta** | 19.08.2024. |
| Dostava dokumentacije redovitih učenika u osnovnu školu (stručno mišljenje HZZ-a i ostali dokumenti kojima se ostvaruju dodatna prava za upis) | 19.08. - 22.08.2024. |
| Provođenja dodatnog ispita provjere znanja stranog jezika temeljem pisanog  (u Obrtničkoj školi za osobne usluge) dostavljenog najkasnije školi dan prije zakazanog roka provjere znanja do 12,00 h - za kandidate koji ga nisu učili u osnovnoj školi, a biraju ga kao prvi strani jezik- za kandidate koji ga nisu učili u osnovnoj školi, a biraju ga kao prvi strani jezik | - 14.08.2024. u 10:00 sati za učenike s teškoćama u razvoju  - 22.08.2024. u 10:00 za sve ostale učenike |
| Upisno povjerenstvo Ureda državne uprave unosi navedene odabire u sustav NISpuSŠ | 12.08.2024. -14.08.2024. |
| Zatvaranje mogućnosti odabira kandidata s teškoćama u razvoju | 14.08.2024. |
| Smanjenje upisnih kvota razrednih odjela pojedinih obrazovnih programa | 19.08.2024. |
| Unos prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis.  Završetak unosa rezultata popravnih ispita.  Brisanje s lista kandidata koji nisu zadovoljili preduvjete. | 23.08.2024. |
| Završetak prijava obrazovnih programa  Početak ispisa prijavnica u osnovnim školama | 23.08.2024. |
| Krajnji rok za zaprimanje potpisanih prijavnica (učenici donose razrednicima u osnovnim školama, a ostali kandidati šalju prijavnice Središnjem prijavnom uredu);  Brisanje s lista kandidata koji nisu zadovoljili preduvjete ili dostavili prijavnice | 23.08.2024. |
| **Objava konačnih ljestvica poretka** | **26.08.2024.** |
| Dostava dokumenata koji su uvjet za upis u određeni program obrazovanja (potvrde školske medicine, svjedodžba medicine rada, ugovor o naukovanju učenika i ostali dokumenti kojima su ostvarena dodatna prava za upis) srednje škole.  Dostava potpisanog obrasca o upisu u I. razred srednje škole (upisnice) u srednju školu u koju se učenik upisao | **28.08.2024. od 9:00 do**  **15:00 sati** |
| Objava slobodnih upisnih mjesta nakon jesenskog roka | 30.08.2024. |

Učenik je upisan u 1. razred Obrtničke škole za osobne usluge, Zagreb, nakon što **donese osobno** **u Obrtničku školu za osobne usluge, Zagreb,** u rokovima navedenim u prethodnim tabelama, sljedeće dokumente:.

* E-upisnica u I. razred srednje škole u srednju školu u koju se učenik upisuje (isprintanu iz aplikacije srednje.e-upisi.hr koju je prije donošenje u Školu potrebno potpisati i potpisanu učitati ponovno u sustav)
* liječnička svjedodžba medicine rada (troškove izdavanja plaćaju roditelji/skrbnici učenika).

\*\*\**Pri upisu...za kojeg kandidat s teškoćama u razvoju posjeduje stručno mišljenje službe za profesionalno usmjeravanje Hrvatskoga zavoda za zapošljavanje, kojem je prethodilo stručno mišljenje nadležnoga školskog liječnika, nije potrebno posjedovati .... liječničku svjedodžbu medicine rada*

* 4 ugovora o naukovanju sklopljena sa licenciranom radionicom. (osim kandidata koji su upisali obrazovni program za zanimanje KOZMETIČAR DO)
* dokazna dokumentacija za eventualno dodijeljene dodatne bodove ili dokumentaciju za izravni upis:

1. Kandidat sa zdravstvenim teškoćama – kao dokaz prilaže sljedeće: stručno mišljenje Službe za profesionalno usmjeravanje Hrvatskog zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja izdanoga na temelju stručnog mišljenja nadležnog školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskog zavoda za zapošljavanje.
2. Kandidat koji živi u otežanim uvjetima obrazovanja uzrokovanim nepovoljnim ekonomskim, socijalnim, te odgojnim čimbenicima – kao dokaz prilaže sljedeće: liječničku potvrdu o dugotrajnoj težoj bolesti jednog i/ili oba roditelja; potvrdu nadležnog područnog ureda Hrvatskog zavoda za zapošljavanje o dugotrajnoj nezaposlenosti oba roditelja; potvrdu o korištenju socijalne pomoći; rješenje ili drugi upravni akt Centra za socijalnu skrb ili nadležnog tijela u jedinici lokalne ili područne (regionalne) jedinice i Grada Zagreba o pravu samohranog roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje; ispravu iz matice umrlih ili smrtni list koje je izdalo nadležno tijelo u jedinici lokalne ili područne (regionalne) jedinice i Grada Zagreba; potvrdu nadležnog Centra za socijalnu skrb da je kandidat dijete bez roditelja ili odgovarajuće socijalne skrbi.
3. Kandidat na osnovi nacionalne strategije za uključivanje Roma - kao dokaz prilaže sljedeće: preporuku Vijeća romske nacionalne manjine odnosno registrirane romske udruge.
4. Kandidat s teškoćama u razvoju – kao dokaz prilaže sljedeće: rješenje Upravnog odjela za obrazovanje i kulturu u županiji odnosno Gradskog ureda za odgoj i obrazovanje Grada Zagreba o primjerenom programu obrazovanja; stručno mišljenje službe za profesionalno usmjeravanje Hrvatskog zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja izdanoga na temelju stručnog mišljenja nadležnog školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskog zavoda za zapošljavanje.

Ako učenik zbog opravdanih razloga nije u mogućnosti u propisanim rokovima dostaviti gore navedene dokumente potrebne za upis u prvi razred, dužan ih je donijeti osobno njegov roditelj/skrbnik.

NAPOMENA:

Troškovi školovanja u Obrtničkoj školi za osobne usluge, Zagreb, za strane državljane iz zemalja izvan EU koji ne ispunjavaju uvjete iz članka 3. točka 2. Pravilnika o elementima i kriterijima za izbor kandidata za upis u 1. razred srednje škole iznose 2.000,00 eura (gotovinsko jednokratno) ili 2.200,00 eura (obročno) za svaku godinu obrazovanja.

KLASA: 602-01/24-01/08

URBROJ: 251-302-01-24-1

Zagreb, 03.06.2024.